Translate the text from Welsh to English.



 
Mae Holly O'Dwyer ymhlith nifer cynyddol o ferched sy’n astudio yng Nghanolfan Deunyddiau Uwch Dennison (DAMC) yng Ngholeg Gwent, canolfan hollol arloesol, sydd wedi'i lleoli ym Mharth Dysgu Blaenau Gwent, yng Nglynebwy.


Llywodraeth Cymru sy'n ariannu'r ganolfan, a gafodd ei hagor yn 2018 gan Weinidog yr Economi, Ken Skates. Mae'n un o'r ychydig o safleoedd addysg bellach yn y DU sy'n darparu hyfforddiant mewn cyfansoddion uwch, fel ffeibr carbon, ar gyfer awyrenneg a pheirianneg chwaraeon modur.


Dywedodd Holly, sy'n dod o Dredegar, mai'r gwaith ymarferol a gafodd ei addo, gyda deunyddiau, er enghraifft, a'i denodd hi i DAMC.



> “Mae'r cyfleusterau yma yn wych, a heb os dyma oedd yr opsiwn gorau imi" ychwanegodd y ferch 16 mlwydd oed.
> 
> 
> "O weithio mewn labordai cyfansoddion, i brofi gallu ar efelychydd a gweithio ar ein car rasio ein hunain, rydyn ni’n cael syniad gwirioneddol o’r math o waith byddwn ni’n ei wneud yn y dyfodol.
> 
> 
> "Dw i'n gobeithio defnyddio'r sgiliau dw i'n eu dysgu i gael prentisiaeth gyda gweithgynhyrchwr ceir neu gyda'r RAF, a dw i'n credu y bydd hynny'n darparu llawer o gyfleoedd swydd imi.”


Mae cwmnïau gweithgynhyrchu yn defnyddio cyfansoddion yn fwyfwy, yn lle deunyddiau traddodiadol, ac mae'r buddsoddiad gan Lywodraeth Cymru gwerth £100,000 yn DAMC wedi cael ei groesawu gan gwmnïau fel Safran Seats UK Ltd a Chynnal a Chadw British Airways Maintenance Caerdydd.


Dywedodd Ken Skates, Gweinidog yr Economi:



> “Mae cyfansoddion yn rhan allweddol o'r ymdrechion parhaus i ddatblygu technolegau arloesol a thechnolegau disodli, ac maen nhw eisoes yn cael effaith sylweddol ar weithgynhyrchu gwerth uchel ledled y DU.
> 
> 
> "Dw i wrth fy modd yn gweld bod y ganolfan wych hon ar flaen y gad yn y gwaith o ddarparu'r hyfforddiant diweddaraf yn y maes hwn, gan helpu i fodloni galw'r diwydiant heddiw ac ar gyfer y dyfodol, a chodi lefel y sgiliau mae pobl leol yn meddu arnyn nhw.
> 
> 
> "Bydd hyn yn rhoi cyfleoedd i fyfyrwyr fel Holly i gael swyddi o ansawdd uchel gyda rhai o'r cwmnïau gweithgynhyrchu gorau yng Nghymru.


Dywedodd Cyfarwyddwr Campws Parth Dysgu Blaenau Gwent John Sexton:



> “Mae'n bleser mawr gen i nodi ein bod bellach yn gallu rhoi profiad o beirianneg i fyfyrwyr fel Holly sy'n addas ar gyfer yr 21ain ganrif, ac sydd wir yn eu paratoi ar gyfer y dyfodol. Heb os cyfansoddion yw'r dyfodol ym maes technoleg deunyddiau, a bydd cael y wybodaeth hon fel rhan o'u hyfforddiant yn rhoi mantais wirioneddol iddyn nhw yn y gweithle.”







Translation:


 
Holly O’Dwyer is among a growing number of female students to study at Coleg Gwent’s state\-of\-the\-art Dennison Advanced Materials Centre (DAMC), based at Blaenau Gwent Learning Zone, in Ebbw Vale. 


Funded by the Welsh Government and opened by the Minister for Economy and North Wales Ken Skates in 2018, the centre is one of only a handful of further education sites in the UK that provides aeronautical and motorsport engineering training with advanced composites such as carbon fibre.


Tredegar resident Holly said it was the promise of hands on work with such materials which drew her to the DAMC.



> “The facilities here are amazing, and this was the definitely the best option for me,” added the 16\-year\-old.
> 
> 
> "From working in composite labs, to testing capability on a simulator and working on our own race car we are getting a real feel for what we could be doing in the future.
> 
> 
> "I hope to use the skills I am learning here to secure an apprenticeship with a car manufacturer or with the RAF, and I think it will open up a lot of job opportunities for me.


Manufacturing companies are increasingly using composites instead of more traditional materials, with the £100,000 Welsh Government investment in the DAMC welcomed by the likes of Safran Seats UK Ltd and British Airways Maintenance Cardiff.


Economy Minister Ken Skates said:



> “Composites are a key part of a relentless drive towards developing pioneering and disruptive technologies and are already having a significant impact on high value manufacturing across the UK.
> 
> 
> "I am delighted to see that this fantastic centre is at the forefront of delivering the most up to date training available in this field, helping meet the demand of current and future industry and driving up local skills levels.
> 
> 
> "This will provide students like Holly with high quality employment opportunities at some of Wales’ premier manufacturing companies.


Campus director at the Blaenau Gwent Learning Zone John Sexton said:



> “It is immensely gratifying to note that we are now able to provide students like Holly with a 21st  Century engineering experience that really sets them up for the future. Composites are without doubt the way forward in materials technology and for our students to have this knowledge as part of their training gives them a real advantage in the workplace.